22ê nîsan ede vera baregehê leşkerî yê artêşa tirke yo ke herêma Şalêdizê yê Başûrê Kurdîstanî de yo çalakîye ameybî kerdene. Tîmê Qesasî yê Şehîd Sîdarî çalakîye girewte xo ser.
Fermandarîya Yewîya Qesasî ya Şehîd Bedran Gundikremoyî  bi eşkerayîyêke da zanayene ke çalakîye hetê Tîmê Qesasî yê Şehîd Sîdarî ra ameye kerdene  û ame vatene ke çalakya ke pê fuzeyan ameye akerdene leşkerê ke baregeh de bî ameyî kiştene.
Fermandarîye vat: ''Hêzê PDKyî yê Şêladizê bi kincanê sîvîlan seba ke merde û birîndaran warî ra vejê vazdayî hetkarîya leşkernaê tirkan. Xora tewirê PDKyî herême de hetê her kesî ra eşkera yeno vînayene. Wa dost û dişmen pêro bizanê ke ma do qet cayêkê Kurdîstanî de destûrê xayînîye û îşxalî medê.  Ma do miheqeq qesasê şar û qehremananê xo bîgêrê.
Na çalakîye serrgêra şehadetê fermandarê ma yê pîlî Bedran Gundikremoyî de semedê yadkerdiş û qesasê ci ameye kerdene.''
